**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 4 ครั้งที่ 1**

**ประจำปี 2563**

**วันที่ 7 เดือน ธันวาคม พ.ศ.2563**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 6 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายเวียงชัย ยิ่งยืน  | สมาชิกสภา อบต. หมู่ที่ 7 | เวียงชัย ยิ่งยืน |
| 9 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 10 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **หมายเหตุ** |
| 1 | นายคำมี ก้อนบุญใส | สมาชิกสภา อบต. หมู่ที่ 2 | ลา |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 3 | นายศุภชัย นาอุดม | ผอ.กองช่าง | ศุภชัย นาอุดม |
| 4 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 5 | นายสุวนัย สาวะริพล | ผอ.กองสาธารณสุขฯ | สุวนัย สาวะริพล |
| 6 | นายเพชร ลามคำ | นักวิเคราะห์นโยบายและแผน | เพชร ลามคำ |
| 7 | นายวิทยา ชาปู่ | นักพัฒนาชุมชน รักษาราชการแทนผอ.กองสวัสดิการสังคม | วิทยา ชาปู่ |

-2-

**เริ่มประชุมเวลา 09.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 10 คน (รวมเลขานุการสภาองค์การบริหารส่วนตำบล) ผู้ไม่มาประชุม 1 คน และมีผู้เข้าร่วมประชุม จำนวน 7 คน เป็นอันว่าครบองค์ประชุม แล้วให้สัญญาณเรียกสมาชิกเข้าห้องประชุม โดย

นายบุญฤทธิ์ สายสอน ตำแหน่ง ประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องประธานแจ้งให้ทราบ**

ประธาน **1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 4 ประจำปี 2563**

 ตามประกาศสภาองค์การบริหารส่วนตำบลนาสิงห์ ลงวันที่ 26 พฤศจิกายน 2563 ได้เรียกประชุมสภาองค์การบริหารส่วนตำบล สมัยสามัญ สมัยที่ 4 ประจำปี 2563 เป็นเวลา 15 วัน โดยเริ่มตั้งแต่วันที่ 1 ธันวาคม 2563 จนถึงวันที่ 15 ธันวาคม 2563 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

**1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 4 ประจำปี 2563**

 - ตามหนังสือที่ บก 77301/ว 021 ลงวันที่ 1 ธันวาคม 2563 ได้นัดประชุมสภาองค์การบริหารส่วนตำบล สมัยสามัญ สมัยที่ 4 ประจำปี 2563 ในวันที่ 7 ธันวาคม 2563 (วันนี้) ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมฯที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปี 2563 เมื่อวันที่ 28 กันยายน 2563**

ประธาน ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปี 2563 เมื่อวันที่ 28 กันยายน 2563 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อทราบ**

 **3.1 รายงานผลการติดตามประเมินผลแผนพัฒนาท้องถิ่น ประจำปีงบประมาณ พ.ศ. 2563**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

-3-

เลขานุการสภา อบต. ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วน

 ท้องถิ่น พ.ศ. 2548 แก้ไขเพิ่มเติม (ฉบับที่ 3) พ.ศ. 2561

 ข้อ 30 (5) กำหนดว่า ผู้บริหารท้องถิ่นเสนอผลการติดตามและประเมินผลต่อสภา

ท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและ

ประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายใน

สิบห้าวัน นับแต่วันที่ผู้บริหารท้องถิ่นเสนอผลการติดตามและประเมินผลดังกล่าว

และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละ

หนึ่งครั้งภายในเดือนธันวาคมของทุกปี

ประธาน ขอเชิญปลัด อบต. ปฏิบัติหน้าที่ นายก อบต. ได้รายงานผลการติดตามประเมินผลแผนพัฒนาท้องถิ่น ประจำปีงบประมาณ พ.ศ. 2563

ปลัดองค์การบริหารส่วนตำบล เพื่อให้การปฏิบัติเป็นไปตามเจตนารมณ์ของระเบียบกระทรวงมหาดไทยว่าด้วย

ปฏิบัติหน้าที่ การจัดทำแผนพัฒนาขององค์กรปกครองส่วนท้องถิ่น องค์การบริหารส่วนตำบล

นายกองค์การบริหารส่วนตำบล นาสิงห์จึงขอประกาศผลการดำเนินงานการจัดทำงบประมาณ การใช้จ่ายและผล

 การดำเนินงาน รวมทั้งการติดตามและประเมินผลแผนพัฒนาท้องถิ่นในรอบปีงบ

 ประมาณ พ.ศ. 2563 มา เพื่อให้ประชาชนได้มีส่วนร่วมในการตรวจสอบและ

 กำกับการบริหารจัดการองค์การบริหารส่วนตำบลนาสิงห์ ดังนี้

**การวางแผน**
    อบต.นาสิงห์ ได้จัดทำแผนยุทธศาสตร์การพัฒนาและแผนพัฒนาท้องถิ่น (พ.ศ. 2561 - 2565) ตามกระบวนการที่บัญญัติไว้ในระเบียบกระทรวงมหาดไทย โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนาท้องถิ่นต่อไป
    อบต.นาสิงห์ ได้ประกาศใช้แผนพัฒนาท้องถิ่น (พ.ศ. 2561 - 2565) โดยได้กำหนดโครงการที่จะดำเนินการตามแผนพัฒนาท้องถิ่น ในปี 2563 ดังนี้

|  |  |
| --- | --- |
| **ยุทธศาสตร์** | **2563** |
| **จำนวน** | **งบประมาณ** |
| การพัฒนาด้านสังคมและคุณภาพชีวิต | 52 | 13,527,600 |
| การพัฒนาด้านการรักษาความสงบเรียบร้อยและความมั่นคง | 11 | 1,465,000 |
| การพัฒนาด้านการจัดการทรัพยากรธรรมชาติและสิ่งแวดล้อมควบคู่กับการส่งเสริมการท่องเที่ยว | 14 | 755,000 |
| การพัฒนาด้านระบบโครงสร้างพื้นฐาน | 156 | 129,277,000 |
| การพัฒนาด้านการบริหารจัดการที่ดี | 10 | 720,000 |
| **รวม** | **243** | **145,744,600** |

-4-

**การจัดทำงบประมาณ**
ผู้บริหารอบต.นาสิงห์ ได้ประกาศใช้ข้อบัญญัติงบประมาณประจำปีงบประมาณ พ.ศ.2563 โดยมีโครงการที่บรรจุอยู่ในข้อบัญญัติงบประมาณ จำนวน 103 โครงการ งบประมาณ 18,863,600 บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณตามข้อบัญญัติ** |
| การพัฒนาด้านสังคมและคุณภาพชีวิต | 50 | 13,137,600 |
| การพัฒนาด้านการจัดการทรัพยากรธรรมชาติและสิ่งแวดล้อมควบคู่กับการส่งเสริมการท่องเที่ยว | 8 | 200,000 |
| การพัฒนาด้านการรักษาความสงบเรียบร้อยและความมั่นคง | 5 | 130,000 |
| การพัฒนาด้านระบบโครงสร้างพื้นฐาน | 30 | 4,426,000 |
| การพัฒนาด้านการบริหารจัดการที่ดี | 10 | 970,000 |
| **รวม** | 103 | 18,863,600 |

**ตารางเปรียบเทียบจำนวนโครงการจากแผนพัฒนาท้องถิ่น พ.ศ.2563**

**กับโครงการที่นำมาจัดทำงบประมาณ(แยกรายยุทธศาสตร์การพัฒนา)**

|  |  |  |  |
| --- | --- | --- | --- |
| **ยุทธศาสตร์** | **จำนวน****โครงการ****ตามแผน** | **จำนวน****โครงการ****ที่ได้รับ****งบประมาณ** | **คิดเป็น****ร้อยละ** |
| การพัฒนาด้านสังคมและคุณภาพชีวิต |  52 |  50 |  96.15 |
| การพัฒนาด้านการจัดการทรัพยากรธรรมชาติและสิ่งแวดล้อม | 11 | 8 | 72.72 |
| การรักษาความสงบเรียบร้อยและความมั่นคง | 14 | 5 | 35.71 |
| การพัฒนาระบบโครงสร้างพื้นฐาน | 156 | 30 | 19.23 |
| การพัฒนาระบบการบริหารจัดการที่ดี | 10 | 10 | 100.00 |
| **รวม** | **243** | **103** | **42.38** |

**สรุป ภาพรวมจำนวนโครงการจากแผนพัฒนาท้องถิ่นที่นำไปจัดทำงบประมาณ คิดเป็นร้อยละ 42.38**

-5-

**ตารางเปรียบเทียบจำนวนงบประมาณจากแผนพัฒนาท้องถิ่น พ.ศ.2563**

**กับงบประมาณที่ได้มาจัดทำงบประมาณรายจ่ายประจำปี (แยกรายยุทธศาสตร์การพัฒนา)**

|  |  |  |  |
| --- | --- | --- | --- |
| **ยุทธศาสตร์** | **จำนวนงบประมาณ****ตามแผนพัฒนา** | **งบประมาณตาม****ข้อบัญญัติ** | **คิดเป็น****ร้อยละ** |
| การพัฒนาด้านสังคมและคุณภาพชีวิต | 13,527,600 | 13,137,600 | 97.11 |
| การพัฒนาด้านการจัดการทรัพยากรธรรมชาติและสิ่งแวดล้อม | 1,465,000 | 200,000 | 13.65 |
| การรักษาความสงบเรียบร้อยและความมั่นคง | 755,000 | 130,000 | 17.21 |
| การพัฒนาระบบโครงสร้างพื้นฐาน | 129,277,000 | 4,426,000 | 3.42 |
| การพัฒนาระบบการบริหารจัดการที่ดี | 720,000 | 970,000 | 134.72 |
| **รวม** | **145,744,600** | **18,863,600** | **12.42** |

**สรุป ภาพรวมจำนวนงบประมาณตามแผนพัฒนาท้องถิ่นกับงบประมาณรายจ่ายประจำปี คิดเป็นร้อยละ 12.94**

3.2 รายงานรายรับ – รายจ่ายประจำปีงบประมาณ พ.ศ.2563

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต. ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

ท้องถิ่น พ.ศ.2541 แก้ไขเพิ่มเติม (ฉบับที่ 3) พ.ศ.2543

 ข้อ 40 กำหนดว่า เมื่อสิ้นปีงบประมาณ ให้องค์กรปกครองส่วนท้องถิ่นประกาศ

รายงานการรับจ่ายเงินประจำปีงบประมาณที่สิ้นสุดนั้นทั้งงบประมาณรายจ่ายและ

เงินนอกงบประมาณไว้โดยเปิดเผย ณ สำนักงานองค์กรปกครองส่วนท้องถิ่น

เพื่อให้ประชาชนทราบภายในกำหนดสามสิบวันตามแบบที่กรมการปกครอง

กำหนด แล้วส่งรายงานการรับ – จ่าย ดังกล่าวไปให้ผู้ว่าราชการจังหวัดเพื่อทราบ

และเก็บเป็นข้อมูลระดับจังหวัด ภายในระยะเวลาสิบห้าวันหลังจากนั้น แล้วให้

จังหวัดรายงานกรมการปกครองทราบ

ประธาน ขอเชิญเจ้าหน้าที่ผู้เกี่ยวข้องได้รายงานรายรับ – รายจ่าย ประจำปีงบประมาณ พ.ศ. 2563 ต่อสภาองค์การบริหารส่วนตำบลนาสิงห์

ปลัดองค์การบริหารส่วนตำบล รายงานรายรับ – รายจ่ายประจำปีงบประมาณ พ.ศ. 2563 รายละเอียด ดังนี้

ปฏิบัติหน้าที่

นายกองค์การบริหารส่วนตำบล

-6-

|  |
| --- |
| **รายงานรายรับจริงประจำปีงบประมาณ พ.ศ.2563** |
|  |  |  |
| **รายการ** | **ประมาณการ** | **เกิดขึ้นจริง** |
|  |  | **(ต.ค.2562-ก.ย.2563)** |
| **รายรับ** |   |   |
|  ภาษีอากร |  64,000.00  | 36,284.94 |
|  ค่าธรรมเนียม ค่าปรับและใบอนุญาต |  241,000.00  | 299,564.60 |
|  รายได้จากทรัพย์สิน |  101,000.00  | 143,881.31 |
|  รายได้จากสาธารณูปโภคและการพาณิชย์ |  550,000.00  | 529,342.00 |
|  รายได้เบ็ดเตล็ด |  150,500.00  | 164,650.00 |
|  รายได้จากทุน |  3,100.00  |  163,550.00  |
|  ภาษีจัดสรร |  17,095,000.00  | 16,763,158.01 |
|  เงินอุดหนุน |  25,114,110.00  | 20,819,642.00 |
| **รวม** | **43,318,710.00** | **38,920,072.86** |

|  |
| --- |
| **รายงานรายจ่ายจริงประจำปีงบประมาณ พ.ศ.2563** |
|  |  |  |
| **รายการ** | **ประมาณการ** | **เกิดขึ้นจริง** |
|  |  | **(ต.ค.2562-ก.ย.2563)** |
| **รายจ่าย** |  |  |
| งบกลาง |  9,357,000.00  |  8,998,665.00  |
| เงินเดือน(ฝ่ายการเมือง) |  1,545,120.00  |  1,101,600.00  |
| เงินเดือน(ฝ่ายประจำ) |  10,219,660.00  |  8,304,759.00  |
| ค่าตอบแทน |  1,975,530.00  |  1,128,250.00  |
| ค่าใช้สอย |  6,822,000.00  |  5,008,024.14  |
| ค่าวัสดุ |  3,078,600.00  |  2,309,205.04  |
| ค่าสาธารณูปโภค |  901,000.00  |  808,322.05  |
| เงินอุดหนุน |  3,455,000.00  |  3,101,934.05  |
| ค่าครุภัณฑ์ |  538,800.00  |  525,400.00  |
| ค่าที่ดินและสิ่งก่อสร้าง |  5,426,000.00  |  5,379,000.00  |
| **รวม** |  **43,318,710.00**  | **36,665,159.28** |

-7-

 รายได้หลังหักค่าใช้จ่าย 2,254,913.58 บาท

|  |
| --- |
| **เงินสะสม** ประจำปีงบประมาณ พ.ศ.2563 10,293,334.50 บาท  |
| **เงินทุนสำรองเงินสะสม** ประจำปีงบประมาณ พ.ศ.2563 8,545,247.59 บาท  |

ที่ประชุม รับทราบ

**ระเบียบวาระที่ 4 เรื่องเสนอเพื่อพิจารณา**

 **4.1 การกำหนดสมัยประชุมสภาองค์การบริหารส่วนตำบลนาสิงห์ สมัยสามัญ ประจำปี 2564**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

 - พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง (ฉบับที่ 7) พ.ศ.2562

 **มาตรา 53** กำหนดว่า ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด

-ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 (แก้ไขถึงฉบับที่ 2 พ.ศ.2554)

**ข้อ 21** กำหนดว่า การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยนำความในข้อ 11 มาใช้บังคับโดยอนุโลม

ประธาน ขอเชิญที่ประชุมกำหนดสมัยประชุมสภาองค์การบริหารส่วนตำบลนาสิงห์ ว่าในปี พ.ศ.2564 จะกำหนดสมัยประชุมสภากี่สมัย

นายทองปัก มีศรี ขอเสนอสมัยประชุมสภาองค์การบริหารส่วนตำบลนาสิงห์ เป็น 4 สมัย

(สมาชิกสภา อบต.) ผู้รับรอง 1. นายทัก คำภิดี สมาชิกสภาฯ หมู่ที่ 8

 2. นายมีชัย นาเวียง สมาชิกสภาฯ หมู่ที่ 5

ที่ประชุม เห็นชอบ ให้การกำหนดสมัยประชุมสภาองค์การบริหารส่วนตำบลนาสิงห์ เป็น 4 สมัย ด้วยมติเสียงข้างมาก (เห็นด้วย 9 เสียง งดออกเสียง 1 เสียง)

ประธาน เมื่อได้สมัยประชุมสภาองค์การบริหารส่วนตำบลนาสิงห์ เป็น 4 สมัยแล้ว ขอให้ที่ประชุมกำหนดระยะเวลาและวันเริ่มต้นประชุมสมัยประชุมสามัญประจำปีของแต่ละสมัย

นางหนูการ จะหลาบหลอง ขอเสนอระยะเวลาและวันเริ่มต้นประชุมสมัยประชุมสามัญประจำปีของแต่ละสมัย

(สมาชิกสภา อบต.) ดังนี้

-8-

 สมัยสามัญ สมัยที่ 1 วันที่ 1 – 15 กุมภาพันธ์ 2564

 สมัยสามัญ สมัยที่ 2 วันที่ 13 – 28 สิงหาคม 2564

 สมัยสามัญ สมัยที่ 3 วันที่ 25 กันยายน – 10 ตุลาคม 2564

 สมัยสามัญ สมัยที่ 4 วันที่ 1 – 15 ธันวาคม 2564

 ผู้รับรอง 1. นายวิชัย ฝ่ายทอง สมาชิกสภาฯ หมู่ที่ 5

 2. นายเวียงชัย ยิ่งยืน สมาชิกสภาฯ หมู่ที่ 7

ที่ประชุม เห็นชอบ (การกำหนดสมัยประชุมสภาองค์การบริหารส่วนตำบลนาสิงห์)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

 **4.2 ขออนุมัติโอนงบประมาณ ครั้งที่ 2 ประจำปีงบประมาณ พ.ศ. 2564**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต.ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

ท้องถิ่น พ.ศ.2541 แก้ไขเพิ่มเติม (ฉบับที่ 3) พ.ศ.2543

 ข้อ 27 กำหนดว่า การโอนเงินงบประมาณรายจ่ายในหมวดค่าครุภัณฑ์ ที่ดินและ

สิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็น

รายการใหม่ ให้เป็นอำนาจอนุมัติของสภาท้องถิ่น

ประธาน ขอเชิญปลัด อบต. ปฏิบัติหน้าที่ นายก อบต. ชี้แจงการขออนุมัติโอนเงินงบประมาณ ประจำปีงบประมาณ พ.ศ.2564

ปลัดองค์การบริหารส่วนตำบล - อาศัยอำนาจตามข้อ 27 แห่งระเบียบกระทรวงมหาดไทย ว่าด้วยวิธีงบประมาณ

ปฏิบัติหน้าที่ ขององค์กรปกครองส่วนท้องถิ่น พ.ศ.2๕๔๑ แก้ไขเพิ่มเติมถึงฉบับที่ ๓ พ.ศ.๒๕๔๓

นายกองค์การบริหารส่วนตำบล ขออนุมัติโอนเงินงบประมาณ เพื่อตั้งจ่ายเป็นรายการใหม่ ดังนี้

 **สำนักงานปลัด**

 **1.โอนเพิ่ม**

 ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวด

 ครุภัณฑ์ ครุภัณฑ์สำนักงาน ชุดรับแขก จำนวน 3 ชุด ใน 1 ชุดประกอบด้วย

1. โซฟานั่งยาว จำนวน 1 ตัว
2. โซฟานั่งเดี่ยว จำนวน 2 ตัว
3. โต๊ะกลาง จำนวน 1 ตัว
4. ทำจากไม้เนื้อแข็ง

 งบประมาณตั้งไว้ จำนวน 21,๐๐๐ บาท งบประมาณคงเหลือก่อนโอน จำนวน

 21,๐๐๐ บาท ขออนุมัติโอนเพิ่ม จำนวน 15,000 บาท งบประมาณคงเหลือ

 หลังโอน จำนวน 36,000 บาท

-9-

 **โอนลด**

ด้านบริหารทั่วไป แผนงานบริหารงานทั่วไป งานบริหารทั่วไป งบบุคลากร หมวด

เงินเดือน (ฝ่ายการเมือง) เงินเดือนนายก/รองนายก ตั้งไว้ 514,080 บาท เพื่อจ่ายเป็นค่าเงินเดือนนายก งบประมาณคงเหลือก่อนโอน จำนวน326,080 บาท ขออนุมัติโอนลด จำนวน 15,000 บาท งบประมาณคงเหลือหลังโอน จำนวน 311,080 บาท

 **2.โอนเพิ่ม (ตั้งจ่ายเป็นรายการใหม่)**

 ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมว

 ครุภัณฑ์ ครุภัณฑ์สำนักงาน โต๊ะทำงานเหล็ก จำนวน 1 หลัง

* ขนาด 154 (W)x78(D)x75.3(H)cm.
* หน้าโต๊ะเหล็ก PVC
* พร้อมกระจกปูโต๊ะ

 งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 9,000

 บาท งบประมาณคงเหลือหลังโอน จำนวน 9,000 บาท

 **โอนลด**

ด้านบริหารทั่วไป แผนงานบริหารงานทั่วไป งานบริหารทั่วไป งบบุคลากร หมวด

 เงินเดือน (ฝ่ายการเมือง) เงินเดือนนายก/รองนายก ตั้งไว้ จำนวน 514,080 บาท

 งบประมาณคงเหลือก่อนโอน จำนวน 311,080 บาท ขออนุมัติโอนลด จำนวน

 9,000 บาท งบประมาณคงเหลือหลังโอน จำนวน 302,080 บาท

 **กองคลัง**

 **3.โอนเพิ่ม (ตั้งจ่ายเป็นรายการใหม่)**

 ด้านบริหารทั่วไป แผนงานบริหารงานทั่วไป งานบริหารงานคลัง งบลงทุน หมวด

 ค่าครุภัณฑ์ ประเภทครุภัณฑ์คอมพิวเตอร์ เครื่องคอมพิวเตอร์สำหรับงาน

 สำนักงาน (จอแสดงภาพขนาดไม่น้อยกว่า 19 นิ้ว) งบประมาณคงเหลือก่อนโอน

 จำนวน - บาท ขออนุมัติโอนเพิ่ม จำนวน 17,000 บาท งบประมาณคงเหลือ

 หลังโอน จำนวน 17,000 บาท

1. เครื่องคอมพิวเตอร์ สำหรับงานสำนักงาน จำนวน 1 เครื่อง
* มีหน่วยประมวลผลกลาง (CPU) ไม่น้อยกว่า 4 แกนหลัก (4 core) มีความเร็วสัญญาณนาฬิกาพื้นฐานไม่น้อยกว่า 3.1 GHz หรือดีกว่า จำนวน 1 หน่วย
* หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 4 MB
* มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 4 GB
* มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 250 GB จำนวน 1 หน่วย
* มี DVD-RW หรือดีกว่า จำนวน 1 หน่วย

-10-

* มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง
* มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง
* มีแป้นพิมพ์และเมาส์
* มีจอแสดงภาพขนาดไม่น้อยกว่า 19 นิ้ว จำนวน 1 หน่วย

 **โอนลด**

ด้านบริหารทั่วไป แผนงานบริหารงานทั่วไป งานบริหารงานคลัง งบบุคลากร หมวด

 เงินเดือน (ฝ่ายประจำ) เงินเดือนพนักงาน งบประมาณตั้งไว้ จำนวน 845,520

 บาท เพื่อจ่ายเป็นเงินเดือนพนักงานส่วนตำบลและเงินปรับปรุงเงินเดือนประจำปี

ของพนักงานส่วนตำบล งบประมาณคงเหลือก่อนโอน จำนวน 731,920 บาท ขออนุมัติโอนลด จำนวน 17,000 บาท งบประมาณคงเหลือหลังโอน จำนวน 714,920 บาท

 **4.โอนเพิ่ม(ตั้งจ่ายเป็นรายการใหม่)**

ด้านบริหารทั่วไป แผนงานบริหารงานทั่วไป งานบริหารงานคลัง งบลงทุน หมวดค่า

 ครุภัณฑ์ ประเภทครุภัณฑ์คอมพิวเตอร์เครื่องสำรองไฟฟ้า ขนาด 800 VA จำนวน

 2 เครื่องงบประมาณตั้งไว้ จำนวน - บาท งบประมาณคงเหลือก่อนโอน จำนวน –

 บาท ขออนุมัติโอนเพิ่ม จำนวน 5,000 บาท งบประมาณคงเหลือหลังโอน จำนวน

 5,000 บาท คุณลักษณะพื้นฐาน ดังนี้

- มีกำลังไฟฟ้าด้านนอกไม่น้อยกว่า 800 VA (480 Watts)

- สามารถสำรองไฟฟ้าได้ไม่น้อยกว่า 15 นาที

 **โอนลด**

ด้านบริหารทั่วไป แผนงานบริหารงานทั่วไป งานบริหารงานคลัง งบบุคลากร หมวด

 เงินเดือน (ฝ่ายประจำ) เงินเดือนพนักงาน งบประมาณตั้งไว้ จำนวน 845,520

 บาท เพื่อจ่ายเป็นเงินเดือนพนักงานส่วนตำบลและเงินปรับปรุงเงินเดือนประจำปี

 ของพนักงานส่วนตำบล งบประมาณคงเหลือก่อนโอน จำนวน 714,920 บาท ขอ

 อนุมัติโอนลด จำนวน 5,000 บาท งบประมาณคงเหลือหลังโอน จำนวน

 709,920 บาท

 **กองช่าง**

 **5.โอนเพิ่ม(ตั้งจ่ายเป็นรายการใหม่)**

 แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน

 ค่าครุภัณฑ์ ครุภัณฑ์คอมพิวเตอร์ เครื่องคอมพิวเตอร์สำหรับงานประมวลผล แบบ

ที่ 2 (จอแสดงภาพขนาดไม่น้อยกว่า 19 นิ้ว) งบประมาณที่ตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน ๓๐,๐๐๐ บาท งบประมาณคงเหลือหลังโอน จำนวน ๓๐,๐๐๐ บาท โดยมีคุณลักษณะพื้นฐาน ดังนี้

-11-

- มีหน่วยประมวลผลกลาง (CPU) ไม่น้อยกว่า 6 แกนหลัก (6 core) โดยมีความเร็วสัญญาณนาฬิกา พื้นฐานไม่น้อยกว่า 3.0 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถใน การประมวลผลสูง จำนวน 1 หน่วย

 - หน่วยประมวลผลกลาง (CPU) มีหน่วยความจำแบบ Cache Memory รวมใน

 ระดับ (Level) เดียวกัน ขนาดไม่น้อยกว่า 12 MB

 - มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า

 ดังนี้

1. เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่

น้อยกว่า 2 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 2 GB หรือ

3) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพ ขนาดไม่น้อยกว่า 2 GB

 - มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 480 GB จำนวน 1 หน่วย

 - มีDVD-RW หรือดีกว่า จำนวน 1 หน่วย

 - มีช่องเชื่อมต่อระบบเครือข่าย (Network Interface) แบบ 10/100/1000

 Base-T หรือดีกว่า จำนวน ไม่น้อยกว่า 1 ช่อง

 - มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

 - มีแป้นพิมพ์และเมาส์

 - มีจอแสดงภาพขนาดไม่น้อยกว่า 19 นิ้ว จำนวน 1 หน่วย

**โอนลด**

 แผนงานเคหะและชุมชน งานบริหารทั่วไปเกี่ยวกับเคหะและชุมชน เงินเดือนฝ่าย

ประจำ เงินเพิ่มต่าง ๆ ของพนักงานจ้าง จำนวน ๕๐,๐๐๐ บาท งบประมาณตั้งไว้ จำนวน ๕๐,000 บาท งบประมาณคงเหลือก่อนโอน จำนวน ๕๐,000 บาท ขออนุมัติโอนลด จำนวน ๓๐,000 บาท งบประมาณคงเหลือหลังโอน จำนวน ๒๐,๐๐๐ บาท

 **6.โอนเพิ่ม(ตั้งจ่ายเป็นรายการใหม่)**

แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน ค่าครุภัณฑ์ ครุภัณฑ์คอมพิวเตอร์ เครื่องสำรองไฟฟ้า ขนาด 800 VA จำนวน 1 เครื่องงบประมาณตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 2,500 บาท งบประมาณคงเหลือหลังโอน จำนวน 2,500 บาท

คุณลักษณะพื้นฐาน ดังนี้

-12-

- มีกำลังไฟฟ้าด้านนอกไม่น้อยกว่า 800 VA (480 Watts)

 - สามารถสำรองไฟฟ้าได้ไม่น้อยกว่า 15 นาที

**โอนลด**

 แผนงานเคหะและชุมชน งานบริหารทั่วไปเกี่ยวกับเคหะและชุมชน เงินเดือนฝ่าย

ประจำ เงินเพิ่มต่าง ๆ ของพนักงานจ้าง จำนวน ๕๐,๐๐๐ บาท งบประมาณตั้งไว้ จำนวน ๕๐,000 บาท งบประมาณคงเหลือก่อนโอน จำนวน 2๐,000 บาท ขออนุมัติโอนลด จำนวน 2,500 บาท งบประมาณคงเหลือหลังโอน จำนวน 17,500 บาท

ประธาน - ขอเสนอให้ที่ประชุมพิจารณาว่าจะอนุมัติงบประมาณรายจ่ายเพื่อตั้งเป็นรายการใหม่หรือไม่

มติที่ประชุม - อนุมัติให้โอนเงินงบประมาณรายจ่าย ประจำปีงบประมาณ พ.ศ.2564 งบประมาณจำนวน 78,500 บาท ด้วยมติเสียงข้างมาก (เห็นด้วย 9 เสียง และประธานงดออกเสียง 1 เสียง)

**4.3 ขอความเห็นชอบในการใช้ที่ดินทางราชการเพื่อสร้างวัด**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต.ระเบียบคณะกรรมการพิจารณาการใช้ประโยชน์ในเขตป่าสงวนแห่งชาติ ว่าด้วย

หลักเกณฑ์ วิธีการ และเงื่อนไขการขออนุญาตและการอนุญาตให้เข้าทำประโยชน์

หรืออยู่อาศัยในเขตป่าสงวนแห่งชาติ พ.ศ.2563

 หมวด 4 เอกสารประกอบการขออนุญาตและการรับรอง ข้อ 14 เอกสารที่ใช้

ประกอบการขออนุญาต กรณีบุคคลธรรมดา

(7) เอกสารหลักฐานที่แสดงผลการพิจารณาให้ความเห็นชอบจากสภาองค์กร

ปกครองส่วนท้องถิ่นที่ป่านั้นตั้งอยู่ ยกเว้นการขออนุญาตตามข้อ 9 (5) ให้กรม

ป่าไม้แจ้งให้ผู้ว่าราชการจังหวัดทราบ โดยให้ผู้ว่าราชการจังหวัดแจ้งให้องค์กร

ปกครองส่วนท้องถิ่นที่ป่านั้นตั้งอยู่ทราบ

ประธาน เชิญเจ้าหน้าที่ได้ชี้แจงต่อสภาองค์การบริหารส่วนตำบลนาสิงห์

หัวหน้าสำนักปลัด 1. ตามที่สภาองค์การบริหารส่วนตำบล ได้รับหนังสือจากผู้ใหญ่บ้านบ้านทราย

 ทอง เรื่องขอความเห็นชอบในการใช้ที่ดินทางราชการเพื่อสร้างวัด เลขที่รับ 2/2563 รายละเอียด ดังนี้

ด้วยชาวบ้านทรายทอง หมู่ที่ 5 ได้มติร่วมกันในการประชุม เมื่อวันที่ 12

 พฤศจิกายน 2563 ณ ศาลาวัดสิงหราชนิคม เกี่ยวกับการขออนุญาตสร้างวัด

 หรือที่พักสงฆ์และพุทธอุทยานที่ถูกต้องตามกฎหมายในเขตพื้นที่ป่าสงวนแห่งชาติดงดิบกะลา ป่าภูสิงห์ ดงสีชมพู ได้แก่ สำนักสงฆ์ถ้ำน้อยน้ำทิพย์ สำนักสงฆ์ถ้ำ-ปลาดุก สำนักสงฆ์ถ้ำสิงห์ สำนักสงฆ์ก้อนปลา และ

1. ตามที่สภาองค์การบริหารส่วนตำบล ได้รับหนังสือจากผู้ใหญ่บ้านนาทราย

เจริญสุข เรื่องขอความเห็นชอบในการใช้ที่ดินทางราชการเพื่อสร้างวัด เลขที่รับ 3/2563 รายละเอียด ดังนี้

-13-

ด้วยชาวบ้านนาทรายเจริญสุข หมู่ที่ 6 ได้มติร่วมกันในการประชุม เมื่อวันที่ 2

 พฤศจิกายน 2563 ณ ศาลาประชาคม หมู่ที่ 6 เกี่ยวกับการขออนุญาตสร้างวัด

 หรือที่พักสงฆ์และพุทธอุทยานที่ถูกต้องตามกฎหมายในเขตพื้นที่ป่าสงวนแห่งชาติดงดิบกะลา ป่าภูสิงห์ ดงสีชมพู ได้แก่ สำนักสงฆ์ห้วยอินทรีย์

ประธาน - ขอเสนอให้ที่ประชุมพิจารณาว่าจะเห็นชอบในการใช้ที่ดินทางราชการเพื่อสร้างวัดหรือไม่

มติที่ประชุม - เห็นชอบ (เห็นด้วย 9 เสียง และประธานงดออกเสียง 1 เสียง)

**ระเบียบวาระที่ 5** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นายประศาตร์ ยิ่งยืน 1. ฝากเจ้าหน้าที่ที่เกี่ยวข้องดำเนินการตรวจสอบแนวเขตที่ดินรับผิดชอบของ

(สมาชิกสภา อบต.) องค์การส่วนตำบลนาสิงห์ด้วย

 2. ฝากดูแลแก้ไขไฟฟ้าส่องสว่างบริเวณสามแยกหมู่ที่ 3

 3. ฝากแก้ไขกองดินที่กีดขวางทางน้ำไหล หมู่ที่ 3

 4. ฝากแก้ไขถนนที่ทรุดด้วยครับ

นายศุภชัย นาอุดม 1. แนวเขตที่ดินเป็นไปตามแผนที่ภูมิศาสตร์ตของแต่ละตำบลที่ได้กำหนดไว้

( ผอ.กองช่าง) 2. ไฟฟ้าส่องสว่างได้ขอความร่วมมือจากทางเทศบาลตำบลศรีวิไลในการเข้าแก้ไข ประมาณกลางเดือนมกราคมครับ

1. เรื่องกองดินกั้นทางน้ำ หน้าบ้านพ่อทองร้อนนั้น จะเข้าไปแก้ไขให้
2. การแก้ไขถนนที่ทรุดจะดำเนินการแก้ไขตอนขยายเขตถนนครับ

นายมีชัย นาเวียง 1. ฝากแก้ไขถนนที่มีรอยแตก หน้าบ้านพ่อนิยม ราษี

(สมาชิกสภา อบต.) 2. รบกวนตรวจสอบฝาปิดรางระบายน้ำ หน้าโรงเรียนบ้านนาสิงห์

 3. ค่าใช้จ่ายในส่วนของค่าไฟฟ้าเกินงบประมาณที่ตั้งไว้หรือไม่ หากไม่เกิน ขอให้พิจารณาติดตั้งไฟฟ้าส่องสว่างเส้นเหนือโรงเรียนนาสิงห์เพิ่มเติมด้วยครับ

 4. ชาวบ้านฝากขอบคุณเรื่องระบบประปาหมู่ที่ 5 และฝากให้ตรวจสอบประตูน้ำที่อยู่ให้ถนนมาก อาจทำให้เกิดอุบัติเหตุได้

นายศุภชัย นาอุดม ทางกองช่างจะรีบดำเนินการสำรวจตรวจสอบเพื่อหาแนวทางแก้ไขต่อไปครับ

( ผอ.กองช่าง)

นายทองปัก มีศรี 1. คลองขนาดเล็กที่กลางที่นาของนางบุญตาถูกถม ทำให้เกิดน้ำท่วมในฤดูฝน

(สมาชิกสภา อบต.) ฝากดูแลด้วย

 2. ฝากแก้ไขท่อประปาสี่แยกบ้านพ่ออี คำภิดี ท่อประปาแตก น้ำไหลตลอด

 3. ฝากแก้ไขถนนบริเวณสามแยกวัดศรีบุญเรือง

 4. ฝากเจ้าหน้าที่ที่เกี่ยวข้องตรวจสอบระบบประปาที่ไม่ไหลของหมู่ที่ 8 ครับ

 5. ขอให้พิจารณาติดตั้งกระจกโค้งจราจรตรงถนนบ้านพ่อเกิด ไกรรัตน์ ด้วยครับ

นายทัก คำภิดี 1. ฝากให้ตรวจสอบระบบประปาโซนนาสิงห์ด้วย น้ำในบ่อเหลือเยอะ แต่น้ำไม่

(สมาชิกสภา อบต.) ไหลและยังไม่พอกับความต้องการ

นายศุภชัย นาอุดม ทุกปัญหาที่ทางสมาชิกสภาฯได้แจ้งมา จะรีบดูแลแก้ไขให้ครับ

( ผอ.กองช่าง)

-14-

**ปิดประชุมเวลา 15.30 น.**

 (ลงชื่อ) ผู้บันทึกรายงานการประชุม

 (นายสุรพล นันทา)

 เลขานุการสภาองค์การบริหารส่วนตำบลนาสิงห์

 (ลงชื่อ) ประธานกรรมการตรวจสอบรายงานการประชุม

 ( นางหนูการ จะหลาบหลอง)

 (ลงชื่อ) กรรมการตรวจสอบรายงานการประชุม

 ( นายทองปัก มีศรี )

 (ลงชื่อ) กรรมการและเลขานุการตรวจสอบรายงานการประชุม

 ( นายคำมี ก้อนบุญใส)

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายบุญฤทธิ์ สายสอน )

 ประธานสภาองค์การบริหารส่วนตำบลนาสิงห์